Anteriormente…
Ninguén sabe que están aquí.
Son combatentes inimigos en solo americano.
Faremos o que queiramos.
Onde está a memoria que lle deu Anna Merrick no tren?
Subide!
- Quen es ti? - Russell Plum. Xornalista independente.
Que é isto?
O que pescudo. Levo anos investigando a CIA.
Nos 90, miña nai coñeceu un soldado americano chamado John.
O congresista John Sampson.
Tiveron unha aventura. Camiñas co resultado desa unión.
Necesito un transplante de medula ósea.
É difícil atopala compatible.
Estaba no país cando foi concibida.
Tiven unha aventura?
Se o meu ADN é todo canto precisa para que nos deixe en paz,
aquí ten.
Alguén estivo buscando a USB.
O teu sobriño?
A ver se me devolve as chamadas.
Quen fala con Sampson?
Nolan Cahill, o seu xefe de gabinete.
Lembras que mencionei unha cuarta persoa
cando Anna se suicidou? Era el.
Volvestes!
A furgo está abaixo.
Toma.
Que é isto?
Un gato.
Necesitamos información sobre Nolan Cahill,
o xefe de gabinete de Sampson.
Por que? Que pasa?
A miña irmá…
Anna, ela…
Aquela da que falaches na furgoneta?
A do Pentágono coa memoria USB?
Disparouse na cabeza hai dúas noites no metro de Broad Street.
Ten máis tacto.
Cahill ía esa noite no tren. Precisamos saber por que.
Suicidouse no tren onde ía o xefe de gabinete
dun posible candidato presidencial?
A CIA ponse a secuestrar xente por iso?
É unha traxedia, claramente. Por suposto, pero tamén unha reportaxe.
A ver, buscarei nuns arquivos.
Son Ben. Deixa unha mensaxe.
Ou ven ao século XXI e envíame unha mensaxe.
O contestador está cheo e non…
Merda!
Xa está. Vale. Síntoo.
É un lastre. Inexperto. Todo emocións.
- É policía. - De Mayberry.
- Mayfield. - Tanto ten.
Non sabemos o que pasa. Precisamos toda a axuda posible.
- Non axuda. - Ti que sabes?
Morreuche algún irmán por merdas ilegais?
- Si. - O que?
O caso é que, se non se controla, deixareino tirado na estrada.
A quen chamas?
A Lila. Sampson foi sincero ao dicir que non era o pai dela.
Aproveitei para obter o seu ADN.
A ver por que me mentiu e o que sabe realmente.
Moi ben. Atopei moita información.
Cahill e Sampson estaban xuntos na Forza Delta.
Era o oficial ao mando de Sampson.
Ten máis medallas cós Xogos Olímpicos. Sabe moito.
Xenial. E que facemos aquí? Enfrontémonos a el.
- Non falará. - Farémolo falar.
Non imos coller o xefe de gabinete dun congresista e mallalo.
Esnaquizaron esa rapaza. E quero que volva o meu sobriño, hostia!
Jacob, non é nada persoal. É só…
Hai alguén fóra.
O escuadrón de apoio da CIA do agocho.
Como nos atoparon?
Merda.
Que fixeches?
Logo de vós marchar, publiquei algo en 4Chan
dicindo que atopara unha USB no metro de Filadelfia
con expedientes militares e co nome de Anna Merrick no lateral.
Pedín que contactasen se sabían algo.
Non me fodas!
Pasastes de min e roubástesme a furgo!
Isto podía devolverme a carreira.
Cría que podía descubrir se alguén sabía algo.
Usei unha VPN para que non o rastrexasen.
Seica non funcionou.
Quizais son dous.
Si. Aí vén outro coche cheo de matóns.
O da mazadura estaba onte no hotel de Lila.
Quen son estes?
Non importa se son contratistas
ou os Cincinnati Reds do 75. Se están aquí, malo.
Cres que fan operacións encubertas?
É posible.
- Non creo que colaboren. - Van entrar.
Merda. Cortaron a luz.
Farán busca de protocolo, subirán ata que nos atopen.
Só hai unhas escaleiras. Verannos.
Saída ao tellado? Escada de incendios?
- Non! - Tes coitelos?
- Non. Pido a domicilio. - Algunha arma?
Latas de spray para avespas.
- Por que? - Hai avespas.
Cólleas. Jacob, colle o extintor.
Queda aquí.
Cúbrenos con isto para que Tamara poida disparar ao sinal.
Cal é o sinal?
Berrar.
Veña, rápido. Xa veñen.
Despexado.
Silencio!
Non atopo o spray para avespas!
Agora!
Segues vivo? Ben.
Para quen traballas?
Un médico.
Un médico? Dime quen te contratou.
- Por favor. - E Ben…?
Ei! Sácao de aquí!
Mantén a calma.
Manter a calma? Sabe onde está Ben.
Se o matas, non dirá unha merda.
Necesitámolo vivo para obter información.
Non vai ser posible.
- Róubaslle? - Debemos descubrir quen son estes tíos.
As súas armas levan ao axente morto da CIA.
Merda.
Que foi?
Dous enderezos. Un é este lugar. O outro espero que non sexa o que creo.
Veña, temos que marchar.
Lila, son Reacher.
O teu amigo do hotel de onte volveu.
Xa non é un problema,
pero tiña o enderezo do hotel Rittenhouse.
Se estades aí, marchade xa. Xa vos atoparei.
- Ei. - Que?
- Estás ben? - Si, tío. É que…
Debo deixar Washington.
Non sabes como son cando te teñen no punto de mira.
Acabáronme coa carreira e van acabar comigo.
Podemos ir máis rápido, por favor?
Primeiro temos que parar na cidade.
- Estás de broma? - Fuximos e precisamos diñeiro.
Temos que ir a un caixeiro na cidade.
Saben que estamos aquí.
Cando dean co caixeiro, levaremos tempo lonxe.
Igual xa nos están seguindo.
Antes de subiren ao meu loft, viron a furgoneta.
Informarían aos seus xefes. A furgo é un problema.
Tes xeito de camuflala?
Saben marca e modelo. Cómpre outro coche!
A CIA búscanos.
Non podemos ir a Hertz e darlles os carnés.
Sei dun sitio. Podemos chegar en menos de dúas horas.
FILADELFIA
Ei, Cyrus!
Vai á merda. Non.
Docherty e eu fixemos un trato.
Eu delato os de Norristown, e vós deixádesme en paz.
Iso é cousa de Docherty. Eu non negocio con gánsteres.
- Entón que fas aquí? - Negocio cun gánster.
Quen son os branquiños?
Os meus bailaríns. Cámbioche o Windstar polo Highlander.
Iso é diñeiro. Iso é unha merda.
Ambos sabemos que ese é roubado.
Pero, se queres, seguimos coa charla na comisaría
e comprobo o bastidor. Iso se aínda non denunciaron o roubo.
Se nos foses deter, xa estariamos detidos.
Aí levas razón. Haberá que atopar algunha outra forma de negociar.
Que estás facendo?
Ei! Que iso vale 50 000! Pero que fas?
Que está facendo?
Chama a súa atención.
A ver, tía…
Volvemos empezar. O meu Windstar polo teu Highlander.
Porque nuns intres, teremos que saír a fume de carozo.
Merda. Está ben! Apaga iso. Apágao.
E colócalle a matrícula dun debidamente rexistrado. A dese Jetta?
Non. Ese é o coche da miña irmá.
Rayona vaime matar. Sabes que está tola, non si?
O trapo está ardendo bastante rápido.
Vale, sabes o que? Xa me apañarei con Ray Ray.
Xa pensarei algo. Por favor, apágao xa!
Vouche chamar Pancake.
Gustábame ese gato.
Ray Ray é boa tía. O micho atopou un fogar.
Lila.
Ola. Recibín a túa mensaxe.
Cambiei a miña familia de hotel inmediatamente.
Estamos acomodándonos, e algo asustados.
Temos que falar. Onde podemos vemos?
No mesmo parque?
Nun sitio pechado onde os que nos buscan
non nos vexan ao pasar co coche.
Cheo de xente, pero tranquilo para falar.
Nada de bares ruidosos.
Pasamos por un salón de birlos cando viñemos.
Playtime Bowl, na segunda.
Perfecto. Imos para aí. Ata pronto.
Reacher?
Grazas.
Preciso o que saiba Lila para falar con Cahill.
É un tipo poderoso con contactos en Washington.
Non podo aparecer sen nada para intimidalo.
Onde queredes que vos deixe?
Vas só? E se hai mercenarios seguindo a Lila? Necesitarás reforzos.
Non necesitei reforzos no hotel.
- Estaba contigo. - Desmaiado no corredor.
É difícil atopar unha muller tan rápido nesta cidade.
Oxalá. Lila chama a atención.
En que sentido?
É o que os rapaces de agora chaman "bombón".
Por iso queres verte con ela a soas?
Pilleina nunha mentira.
Se aparezo con dous polis, non falará.
Teño que ir só.
Déixanos na comisaría. Vou falar con Docherty,
a ver que atopou, mentres ti… investigas a Lila.
Hostias, é o cometa Halley que pasa unha vez cada cen anos.
Cada 75, imbécil. E o caso Merrick?
Vai á merda. Volviches desaparecer.
Xa é un hábito. Non te axudo máis.
Déixate de merdas. Estamos traballando.
Ti e quen máis? O dúo dos fracasados?
Os federais colleron o caso. Xa non é asunto noso, lista.
Atoparon morta a moza de OnlyFans en Filadelfia.
Na nosa xurisdición. Que sabemos?
Ou debo ignorar os homicidios da miña cidade?
- Non es detective de homicidios. - Nin ti.
De que te ris, pailán?
Quen contratou esa moza, esa acompañante,
non deixou rastro. VPN, contas no estranxeiro… sen rastro.
- E o forense? - Vai tardar uns días.
Metícheslle présa?
Si.
- E o tipo da biblioteca? - A do aviso anónimo fuches ti?
Tanto ten quen chamase. Que temos contra el?
As dixitais non coincidían coas do cuarto da rapaza.
E?
Sabedes o que? Hai madalenas na cociña.
Xenial. Teño fame.
Eu non.
Pois vai por un café. Eu ocúpome disto.
Que diaños estás facendo?
Arruinaches a túa carreira e queres arruinar a miña?
- Non ten que ver contigo. - Ben sabes
que a túa merda me salpica. Axiña cobrarei a pensión.
- Non ma vas estragar. - D.
Atopei o coche da suicida.
Preto da parada de metro?
Non. Merrick entrou por Tasker-Morris.
Atoparon o coche entre a 6 e Carpenter.
Vixíao unha patrulla. Avisas os federais? Era o teu caso.
Avísaos ti. Tanto me ten.
De acordo.
Xa non é o noso caso.
Anna Merrick non.
Pero podemos rexistrar un coche roubado.
Igual é unha rede de coches roubados.
Levas anos facendo o mínimo
e, de súpeto, queres ser policía outra vez?
Lembras o que pasou a última vez que non puideches esquecer un caso?
Vou por madalenas.
É coma unha dor de moas.
Atopamos o coche.
Reacher, grazas de novo por avisarnos.
É o último que farei por vós se non me dis a verdade.
Mentes sobre Sampson.
Non creo que sexa o teu pai. Ti tampouco.
Polo menos sé sincera,
dado que encarei un congresista coas túas parvadas.
Tes razón.
Non fun totalmente sincera.
Son xornalista. Amisha non é a miña nai, e estes dous son seguridade privada.
De que te protexen?
Vin expoñer os segredos do Goberno máis poderoso da Terra.
E o do cancro?
Fíxenme as mazaduras para chegar a Sampson.
Para mentirlle a el tamén?
Mira… síntoo moito, de acordo?
Pensei que podías ter información.
E tiña medo. Morreu unha muller, e uns homes viñeron por min.
Cóntame a historia real.
As patacas fritas son de todos. Sigue.
Amisha e Sampson non se deitaron. Pero están relacionados.
Cando Amisha e o seu home eran estudantes en Indonesia,
preocupábaos a crecente influencia do exército
ao mando dun home chamado xeneral Putra.
Fixeron manifestacións.
Pouco despois, o grupo foi encarcerado ilegalmente.
Putra cometeu atrocidades.
Amisha escoitou como torturaban e mataban o seu home
na cela do lado.
A ela golpeárona ata case matala.
A Putra e os seus soldados adestrounos un experto da Forza Delta americana.
John Sampson.
Destinárono a Indonesia para iso.
Ensinoulles tácticas militares aos soldados de Putra.
As mesmas tácticas usadas contra os civís que Putra torturou e matou.
E que hai de Nolan Cahill?
Era o oficial ao mando de Sampson en Indonesia. Por que?
Estaba no tren a noite que morreu Anna.
Debía estar para impedir que Anna me entregase a USB.
Que me dese a historia.
América quere eliminar a súa implicación,
pero o público merece sabelo.
Despois de escoitar a historia de Amisha,
mirándoa aos ollos, á cara, e vendo o que Putra lle fixo,
Anna Merrick accedeu a axudar.
Por iso ía darme a USB. Comprendía o que estaba en xogo.
Sabía que roubar arquivos do Goberno é un delito federal.
Anna decidiu traballar para o Pentágono porque é unha patriota.
E ela, igual ca min, cría que un home como Sampson,
un home coa súa moral, non debía chegar á Casa Branca.
Debo sacar a historia á luz.
Por favor. Necesito a túa axuda.
Se non o fas por min, faino por Amisha,
o seu home e todas as persoas asasinadas.
Por Anna.
A USB contén probas que conectan a Sampson con isto.
Atoparei esa USB.
Cando vexa o que contén,
decidirei que facer con ela.
Non podo pedir máis. Grazas.
Non me deas as grazas aínda. Parece que nos atoparon.
Como?
Seguíronvos. Pensa en cambiar de escoltas.
Que vas facer?
Que se arrepintan de entrar.
Talvez non.
Armas enriba da mesa ou mátoa.
Agora.
Arriba. Vamos dar un paseo.
Vamos. Senta. Ti, senta.
É hora do Birlo Cósmico de Medianoite!
Todos os plenos levan unha cervexa gratis,
e temos unha oferta de dous por un en aperitivos!
Sacádeas de aquí.
Vamos! Fóra!
Merda!
Díxenche que liscases.
Os escoltas levaron a Amisha ao hotel. Non te ía deixar atrás.
Grazas.
Temos que marchar. Se me meten no sistema, a CIA atoparame.
A CIA?
Déixaos pasar!
- É este? - Si.
Por que deixou un coche en perfecto estado e colleu o metro?
Quen o sabe?
Quen o colleu sabía ben o que estaba facendo.
Levouno a un lugar apartado e desfíxose del.
Como a casa de Anna. A CIA outra vez?
Quizais.
Sabía que a policía local buscaría o coche.
Non quería que o pillasen con el xunto ao metro.
Carallo! Mirade que desfeita.
Guanteira forzada, asentos esnaquizados. Mirade as cartas.
Oferta de tarxeta.
"Decídete e recibe 5000 puntos extra."
Se fose obra de rateiros, habían levar a tarxeta.
Para cometer fraude.
Quen o fixo estaba buscando algo.
- A memoria. - Certo.
O pase para Bear Creek.
Non baleirou o maleteiro dende o inverno pasado.
Entón debería estar o abrigo de inverno.
E non se che ocorre por que o levaría
no metro coa calor que ía?
Nin idea.
Parece que por casualidade aínda tiña estas cousas atrás.
Se Anna saíu da casa sen abrigo, levar un posto non era parte do plan.
Converteuse en parte do plan logo de que ela subise ao coche.
Nada disto ten sentido.
Estás ben?
Quedara en ir con ela e con Ben…
a Bear Creek.
Pero canceleino a última hora para poder…
volver illar o maldito garaxe.
Nunca volverei facer nada con eles.
Polo menos teño o garaxe quente, ou?
Ei. Sabes que tipo de xente non deixa de torturarse
logo de perder un ser querido?
"Debín, puiden, oxalá"?
A boa xente.
Pero iso non axuda.
E non vai axudar a atopar a quen fixo isto.
Segues comigo?
Centrado no caso?
Moi ben.
Non ten GPS. Ten soporte para o teléfono. Usaría o seu móbil para orientarse.
Non atoparon o móbil de Anna na estación.
E tampouco no vagón.
- Quen o buscou debeuno coller. - Aparta.
Un carné do traballo.
Atopamos un carné na casa de Anna.
Serven para manter a seguridade nas propiedades federais.
Non dan ningún de máis.
Anna mencionou un segundo traballo ou un novo?
Non, nunca.
Merda! Os federais. Liscamos.
Que vas facer?
Escoita! Ao meter ese couso no peto, contaminas
a cadea de custodia.
Se o carné leva a algo, non obterás unha condena.
O Goberno federal asume un caso de suicidio, a CIA secuéstranos,
os mercenarios intentan matarnos.
Que lle dean á cadea de custodia.
Quero saber por que morreu miña irmá.
Roupa nova. Un tipo vendíaa diante do Waw-wa de en fronte.
Wawa.
Como está Amisha?
Ela e os gardas están nun hotel. Non houbo feridos. Deron escapado.
Pero ela ten medo.
Intentan facerlle dano de novo. E tráelle un lote de malos recordos.
Viaxo lixeiro.
Estás moi malferido.
Teño estado mellor,
e tamén peor.
Grazas por darme unha segunda oportunidade.
Perdón por mentirche, non quería.
Querías tal.
Por iso dixeches o que dixeches
como o dixeches e cando o dixeches.
Para mentir.
Pero sempre perdoo os mentireiros
que me salvan dun golpe nun canellón.
Grazas.
Pero non me gustou ter que enganarte.
Descubrir a verdade para sacar a historia á luz
esixía que non contase a verdade.
Ese foi o custo.
Paga a pena o custo?
Ben nos puideron matar na sala de birlos ou no hotel.
Non fuxo do perigo.
Parece que ti tampouco.
Son un exsoldado de 113 kg.
Ti es unha reporteira de 55 kg cun gardacostas normaliño.
Quizais deberías marchar con Amisha.
Diso nada.
O que intentamos facer vai máis aló de Amisha e de min.
E ela pensa igual. Viñemos buscar información,
e a última persoa que a tivo estaba nesta cidade.
Así que non imos marchar.
Mesmo se morres por isto?
Xa che dixen que non son das que foxen.
Que che pasou aí?
Eu tampouco son dos que foxen.
Por iso aínda estás aquí?
Sénteste mal por non poder axudar a Anna?
A pobre muller miroute aos ollos,
confusa, petrificada,
rota, e non puideches facer nada.
Pero dime:
quen cres que ten máis culpa?
O home que lle dixo unhas palabras a Anna nun metro…
ou a reporteira que a levou alí?
Axúdoche.
A miña nai deume esta pulseira cando tiña 16 anos.
Era unha xornalista de verdade.
Morreu en Indonesia traballando.
Son reporteira por ela.
Esta pulseira…
é todo canto teño dela.
Dúas sementes en cada elo.
Suponse que somos ela e mais eu.
Sempre xuntas.
Cada elo é unha etapa das nosas vidas.
Dígolle á xente que é unha pulseira normal.
Por algunha razón…
non me parece correcto volver mentirche.
Non me chista facer isto no meu portátil.
Impórtame un carallo.
Pois a min impórtame.
Espío sitios da CIA, uso desbotables, vivo desconectado.
Pero iso é legal.
Coller o carné da escena do crime
é manipulación de probas.
Pois marcha. Non tes por que estar aquí.
Si, claro. Para ti é moi fácil dicilo.
Sabes por que só escribo en publicacións de Internet?
Porque hai un ano traballei nun escándalo da Reserva Federal
que implicaba poderosos, incluído o meu xornal,
do cal descubrín que levaba anos ocultando a historia.
Cando os que vixían traballan para os vixiados,
non tes ningunha posibilidade.
Non só me despediron, tamén me desacreditaron,
humilláronme, chamáronme tolo.
Metéronme no portátil teorías da conspiración,
manipularon os meus informes de gastos para que parecese que roubaba.
Fixeron que meu pai dubidase de min.
Así que si.
Teño que estar aquí.
Tiñamos un na sala de probas.
Desarticularon unha rede de falsificación de documentos.
Vou probar.
Listo.
A ver que atopamos.
Moi ben. Nome: Anna Merrick.
Centro de traballo e permiso de acceso: edificio 28, posto de traballo J12.
Autorización de nivel oito? Non traballaba en Recursos Humanos?
Por que tiña autorización de nivel oito?
Non teño nin idea.
Polo menos sabemos por onde debemos seguir.
Dime que ese carné non estaba no coche.
Esquece o que cres ver e marcha.
Ben, vexo probas roubadas.
Non tal.
Vas intimidarme?
Non te vou delatar, Green.
Non son idiota.
Este é un caso federal.
Eu non son ti. Non me gustaría arruinar a miña carreira por parvadas.
Así que se veñen e me preguntan…
voulles contar o que vin.
Volve á túa mesa, Shaun.
Collede as cousas. Temos que marchar.
Es demasiado grande para marchar sen facer ruído.
Non quería espertarte.
Non sempre saio ás agachadas en plena noite,
pero teño unha viaxe longa.
A onde vas?
A Baltimore.
Quero chegar alí á primeira hora da mañá.
Teño dúas horas e media, como máximo.
Que hai alí?
Sampson. Logo do que me dixeches, temos máis cousas que discutir.
Volve san e salvo, si?
Non quero que ninguén máis saia malparado.
23, INDUSTRIAL WAY EDIFICIO 28, POSTO J12
Que demo facía Anna aquí?
PROPIEDADE DO GOBERNO DOS EUA
O cuarto del está fechado
e non puidemos entrar rexistralo.
- Se pode revisar… - Springfield!
Vamos aló.
Reacher, o congresista Sampson preguntábase cando o volvería ver.
Sígame.
Acompáñame?
A última vez que me prometeu ver a Sampson acabei falando cos federais.
Como sei que non me enganará outra vez?
Suba ao ascensor e saberao.
Se non queres subir polas paredes, ata a metade.
Pois ata a metade.
Pasa, Springfield.
Non deixe a porta aberta.
Chamaches dende o ascensor hai 20 segundos.
Reacher, alégrame velo de novo.
Quere almorzar?
Nunca rexeito comida.
Pois sente.
Hai un ovo escalfado e froita. Non os toquei.
Grazas.
Debo asumir que veu ata aquí porque quere certa información
ou quere compartir certa información. Cal das dúas opcións é?
As dúas.
Continúe.
Xa lle dixen que non temos segredos.
De acordo.
Quero saber da súa relación co xeneral Putra.
Torturou e masacrou un lote de disidentes políticos en Indonesia.
E?
A miña fonte di que o adestrou unha unidade ao seu cargo.
Reméxese no asento. Creo que coñece o xeneral
- e participou nas atrocidades. - John.
Poden acusalo de crimes de guerra e non se inmuta.
A súa fonte só lle contou unha parte.
Estiven en Indonesia coa Forza Delta en 1998.
E coñecín a Putra.
Non me gustaba.
A nosa misión era e é alto segredo.
Pero podo revelarlle que nunca torturei nin asasinei civís.
Eu nunca contribuín á tortura ou ao asasinato de civís.
Se pretende poñerme nervioso, non o conseguirá.
Porque estou dicindo a verdade.
Por que non mo dixo da outra vez?
Adoita dar detalles de operacións militares de alto segredo
aos estraños?
Ten razón.
Hai algo que non me estea contando?
Nada.
- E do xefe de gabinete? - Cahill?
Que pasa con el?
Catro persoas viron o suicidio de Anna,
pero a policía só interrogou tres.
Unha delas fuxiu. Era Cahill.
- Perdoe, pero mente. - Vino cos meus ollos.
Cahill non ía nese tren. Diríamo.
Aquí a xente adoita excluír detalles importantes
nas conversas.
Non Nolan Cahill.
De verdade? Onde está? Podemos ir xuntos e preguntarllo.
Moi ben. Vamos aló.
Nolan,
temos que falar.
Todo se acaba sabendo, non si?
A que te refires?
O Watergate, o Irán-Contra, o maldito portátil de Hunter.
Sexa o que sexa, sempre sae á luz.
Por que ía no metro con Anna Merrick cando se suicidou?
Colleulle a memoria USB?
Habías ser un bo presidente.
Síntoo, John.
Nolan. Nolan!
Non!
Vállame Deus.
Son Springfield. Acordoade e traede un médico.
Subtítulos: Beatriz Rivas Pazos
Supervisora creativa: Marina Rodríguez García